A

50

ISIGIDIMI SAMAXOSA, JULY 1, 1887

Isiko lendlu yokomkulu ib’ikukuvuka kwakusasa, nga- manye amaxesha yena u Prince Albert avuke kwangomso obomvu, abe sel’ekangela incwadi ezifikileyo nokuba zivela pina, pambi kokuvuka kwo Mntan’omhle.

Pakati kwemisito eke yako kubeko ogama liyi *Peace Festival,* obungowokudibanisa yonke imisebenzi ye Nkutalo yazo zonko intlanga zehlabati. Lomsito wenzeka nge 1851. Kwiminyaka emibini emva koko, kwabako lamfazwe yase Crimea kwakusilwa ama Ngesi nama Russia, kwakusavana kakuhle ama French nama Ngesi oko.

Kute ngenyanga engu January 1854 kwaqondakala ukuba liya likanye ukufa kuma Ngesi nama Russia, kwaye kuko umoya kwinxenye yabantu wokuti ngati u Kumkanikazi no Prince Albert banomoya wokuvelana nama Russia bevisana. Kwakuko ixala elikulu kumzi wonke ngenxa yalo mfazwe, ngonxa yokuba bekuzakuwelana indoga ezinkulu zombini, kubonakala ukuba kokwezitete namhla.

Kwaba lixapetshu elikulu kuyo yonke i England ukulu- ngiselela izinto zokunceda abaya emfazweni. Iliwe ke lomfazwe e Sebastapool, ide yapela, kwenziwa uxolo, yabuya imikosi. Kungekabi kade ibuyile kuvakele ukuba ama solidati angama Indiya avukile, kuyaliwa nawama Ngesi.

U Kumkanikazi wayewavela usizi kakulu amasolidati ukuti esadiniwe evela kwenye imfazwe bekusekufuneka egqitela kwenye. U Kumkanikazi ungumhlobo omkulu ko matiloshe nakuma solidati.

Loma Indiya kwakuyiwe kuliwa nawo aye ngamawaka amakulu mabini (200,000), aye ama Ngesi engamawaka amashumi mabini anamanci mane kupela (24,000) kwaye kufuneka ukuba agcine akusele abantu abazizigidi ezimakulu mabini (200,000,000), bawo onke amabala nezizwe.

Yaliwa kanjalo leyo imfazwe, oyiswa loma Indiya, basinda abantu ababeye kuncedwa.

U Kumkanikazi lo, ubehle weva kamsinya ukuba ukuti buxe intlalo yake kwindawo ezinje nge *Windsor Castle* nase *Buckingham Palace* apo wahlala ejongene nemicimbi yaKomkulu akufani nokuba kwindawo ezingapandle abenqwenela zona yena.

Kude ke exesheni, u Prince Albert waxelelwa ngu Sir Robert Peel nge *Osborne Cottage,* waza no Kumkanikazi wakolwa kunene yilondawo, ngenxa yobufupi bayo elwandle, nokupakama kwayo ukubonisa kakuhle ilizwe.

Uti u Kumkanikazi xa abalela uninalume ‘ Kude kuti ukuyola oku ukuba nendawo eyeyetu, ezolileyo, ete cwaka epolileyo.’

Kute kwakufudukelwa kulondawo, waba nako kaloku u Mntan’omhle ukubabona kakuhle abantwana bake kunase London, kuba nokuba bebefundiswa ngu Lady Lyttelton wahlala unina engapumanga epungulelweni lokuhlala ondele zonke izinto abazifundayo, nokuqonda kakuhle abantu abamane ukudibana nabo abantwana bake.

Ide yalixesha kaloku lokwenda kwentombi enkulu, u Princess Royal indawo leyo engandulanga iqelwe ngu nina.

inkatazo zendlu.

Nge 1861, kwakuko Umboniso Omkulu, kwaye kulixapetshu elikulu komkulu apo lokulungiselela wona, waye u Prince Albert ezinikele kakulu kulomsebenzi, nakuba besekubonakala ukuba amandla ayapela kuye. Kute ke pakati ku March, kwafika indaba ezimbi ezibika unina we Nkosazana ukuba asiko kufa, sekubonwa kubonwa.

Lomntu ube sel’enexesha esifa, yaye ne Nkosazana isel’ike yaya kumlunguza kabini. Banduluka kwa oko u Prince Albert no Kumkanikazi kwano Princess Alice (enye intombi). Befikile, bafika kuseko ukurbxoza noko babukana, wafika wasanga isandla sonina noko wayengamqondi okwelo xesha, ate akuti qabu wamnakana, noko seku njalo.

Kubuziwe kuma gqira, ate akuseko temba nto, kwasa eqauka ke kwakusa.

Waba nosizi olukulu u Kumkanikazi, koko bamtutuzela o Prince Albert, kwano Princess Alice wade waxola.

Kuye kubonakala ukuba u Prince Albert uya etshona ngokutshona, egqitywa sisifo sokutyatyamba kwamatambo, nawobuso.

Ngo December kona ube mandundu, bamane bemonga o Princess Alice ne Nkosazana lonke ixesha abesapanyaza ngalo. Kute ngosuku Iwe 3 ku December lowo, wenyuka kanye umkuhlane, lapela netemba kwinto yonke engumntu. U Prince of Wales wayese Cambridge, wati ukubizwa wabizwa ngosuku lokukuba koyise, ngolwe 14 ku December. Labuba elo Tshawe, lishiya usizi nenyembezi kusapo, no mhlolokazi, nakuyo yonke i England, nakwe sakowabo. Wavakala u Kumkanikazi esiti—“ Azi ngubanina namhla oyakuti ‘ Victoria ’ ukundibiza?”

Kute emva kokububa kuka Prince Albert kwabuya kwehla enye into eyamhlungisa kunene u Kumkanikazi. Kufike indaba zokububa kwento eninzi yabantu kwindawo ekutiwa yi Hartley Colliery, Iwati usizi Iwake Iwalukulu kwezo nkedama nabohlolokazi bashiywe zizihlobo zabo ngalo ngozi.

Kubuye kwehla enye into embi kwakona nge 1878. Ite intombi yo Kumkanikazi ab’esel’encedwa yiyo kwimicimbi yonke yakomkulu ebifudula isetyenzwa nguyise, suke nayo yahliwa kukufa yabuba. Leyo ke ngu Princess Alice. Wabalusizi kunene u Kumkanikazi, naso sonke isizwe sake.

Kute ngo March we 1884, kwehla enye into ekwalusizi ku Kumkanikazi. Kuhliwe omnye wonyana bake kukufa obetandwa kakulu kokwabo, u Prince Leopold, obenobuIwelwe buka yise kanye yena. Wabubela ngapandle apo wayeye kufuniswa koka umoya. Yinto leyo ekwabanjwa amenyo ngaleyo into namhla kusitiwa u Kumkanikazi akayi kupumelela namhla.

INQUBELO PAMBILI YENTO ZONKE PANTSI KOLAULO

LWAKE.

Zininzi ke zona, ngapezu kwezo Kumkani no Kumkanikazi abake bakwela kulo terone yase England. Singasesibalula ezitile kupela, ezinje ngo Cingo, o Sitemele, i Mashini zokutunga, (Photography, ukwenziwa kwemifanekiso,) ukungeniswa kwezitampu ze penny. Ucingo oluhamba pantsi kwamanzi. Ukwanda kwe Mfundo, nokwe Lizwi kwizizwe ngezizwe, ukukululeka kwama koboka entlanga ngentlanga. Ukwanda kwencwadi zelizwi nezinye ke izinto ezinge qondwayo ngumzi ongafundanga nokuba besizi bekile zonke. Ulaulo Iwake kuleminyaka imashumi mahlanu, lube licam kumntu wonke obepantsi kwalo. Bekufanele ke ngoko ukuba ibe yimigcobo enje ngokuba kube njalo nje ngale mihla ya 20 nama 21 ka June 1887, ebiyi Jubili yo Mntan’ Omhle u Vitoliya, u Kumkanikazi welase Mangesini, umlauli obekekileyo we Indiya, nomkuseli we Afrika. Wanga u Tixo wezulu angake asiboleke eminye iminyaka ake asilaule asipate kwakona.

Lumkani ma ledi.—Ati amapepa ite iledi itile pesheya kolwandle isiya kutenga ezivenkileni, yahamba isipete ngesandla isipaji sayo. Iqubisene nanene litile elifike latula nomnqwazi lati—“ Nkosikazi ndixolele lento yokuyipata ngesandla inxowa yemali ayilungile, okunye isilingo nakumasela. Kutiwake elonenekazi labulela, lasifaka epoketini isipaji eso, bahlukana.” Lite lakufika evenkileni, Yini! asiko isipaji, kuteni betu? Yaye intliziyo yalo sel’imi kula mntu. Liteke ekugodukeni laya e Sitishi sika Loliwe ukuba liye kukwela, suke gwaqa kwa. nala mfo. Litule libeka emxelweni, likohlwe yeyona nto malenze yona, kuko ukumbamba, libe loyike ukuti kanene akuko bunqina, kukuzindla nje kodwa. Kute xa aza kuhamba uloliwe lo likwele kuye elinenekazi, we tu ngefestile lo mfo wati—“ Kuteni kaloku nkosikazi bendikutyele nje lento ngati akunaso noko isipaji sako? Mandisibuyisele kwa kuwe.” Watsho wasiposa sesilikembeca le tyabela elingenayo nento le. Kwaba kuyahlukana njalo kuba uloliwe wayesel’ ebaleka emka. Yatsiba pantsi indodana leyo yahamba indlela zayo ingasawoti.